**Z1 feladatlap**

**„Vedd úgy, hogy ez egy ajándék!”**

Ajándékot kapni és adni jó érzés. Éljétek át ti is az ajándékozás örömét és készítsetek ajándékot egy másik csapat tagjai számára!

Kék csapat – a zöldet,

piros csapat – a sárgát,

sárga csapat – a kéket,

zöld csapat – a piros csapat tagjait ajándékozza meg.

Ötleteljetek! Milyen ajándékot tudnátok adni, aminek örülnének is a többiek! Ajándék lehet az is, hogy megtesztek helyettük valamit, amit egyébként nekik teher lenne megtenni; Csak úgy, odafigyeltek a másikra! Írjátok kis papírra az ajándék szövegét.

Például: Felajánlom, hogy ma én szedem fel a szemetet a padod körül.; Ma én figyelek arra, hogy elég folyadékot igyál!

A papírokat átadás előtt mutassátok meg a pedagógusnak!

Beszéljétek meg, hogy ki, kinek adja át az ajándékot! Mindenki kapjon ajándékot a másik csapatban! Ha eltér a létszám, azt is vegyétek figyelembe, ne maradjon senki ajándék nélkül!